- 49. AZ ÉLET EVANGÉLIUMA ENCIKLIKA ÖSSZEFOGLALÁSA
- A XX. század az élet elleni bűnök százada:
- Háborúk, gyilkosságok sokasága jellemzi: "A mai emberiség képe valóban riasztó, nemcsak az élet elleni támadások sokfélesége, hanem e támadások gyakorisága, továbbá a sokféle és hatalmas segítség miatt is, amit e támadásoknak a társadalmi egyetértés, a gyakori törvényes elismerés és az egészségügyi személyzet bevonása nyújt... (17)
- Az Egyház nem hallgathat, fel kell emelnie szavát a gyenge és védtelen emberi életek védelmében, ahogy ezt 100 évvel ezelőtt is tette a Rerum Novarum enciklikában, melyben a munkásokat ért igazságtalanságok ellen emelte fel a szavát.
- • A XX. századot később majd úgy fogják látni, mint az élet elleni drasztikus támadások korszakát, háborúk megszakíthatatlan sorozatát és ártatlan emberi életek gyilkolását." Az enciklika Káin és Ábel történetét elemezve tárja fel kultúránk válságos helyzetét. Az élet elleni erőszak gyökere az eredeti bűn. Isten életet akar adni, a Gonosz a halálba akar taszítani.
- • Az élet értéke elhomályosul (10.). Az élet leértékelése és támadása jellemzi: "Hogyan ne jutna eszünkbe az az erőszak, mely emberek, különösen gyermekek millióit kárhoztatja nyomorúságra, alultápláltságra és éhezésre csak azért, mert igazságtalan a javak elosztása a népek és a társadalmi osztályok között?"
- • Különlegesen veszélyben van a születni és a meghalni készülő élet. (11) Az ellene való bűncselekmények sok helyen törvényes elismeréssel és ingyenes orvosi beavatkozással mennek végbe, gyakran egészségügyi kifejezésekkel elkendőzve az élet elleni vétkeket. Mindez a családot „az élet szentélyét” is szétrombolja. Mindezek mögött a kultúra válsága húzódik meg. Az élet megvédéséhez gyakran hősies döntésekre van szükség, az egyén, a család pedig sokszor magára marad súlyos nehézségei közepette.
- • Bizonyos értelemben egy „életellenes összeesküvésről” van itt szó: „az erősek viselnek hadat a gyöngék ellen” (abortusz, fogamzásgátlás, mest. megtermékenyítés, csecsemőgyilkosság, eutanázia, elrendelt születésszabályozás…: 13-16). (Bibliai kép: ahogyan Egyiptomban a Fáraó elrendelte a zsidó fiúgyermekek elpusztítását.) Tudományos módszerekkel és rendszeresen programozott formában jelenik meg az életet fenyegető támadás. (17) Úgy tűnik, ennek nemzetközi intézmények is részesei, a tömegtájékoztató eszközök pedig gyakran bűntársak ebben. "Egy hatalmas valósággal állunk szemben, melyet a szó szoros értelmében a bűn intézményének tekinthetünk, s melyet az jellemez, hogy egy antiszolidáris kultúrát akar ránk erőltetni, s gyakran úgy jelenik meg, mint a halál kultúrája” (12.19.21.26....) „A hamis próféták és hamis tanítók elérték a lehető legnagyobb sikert.”
- Okok:
- • Az élet elleni, önmagában rossz döntések sokszor fájdalmas, kilátástalan, drámai helyzetekből fakadnak. Az ilyen körülmények jelentősen csökkenthetik a szubjektív felelősséget és a bűnösséget.
- • (18) A felelősség azonban kulturális, társadalmi és politikai szinten is fölvetődik. Terjed az a felfogás, miszerint ezek az élet elleni bűncselekmények az egyéni szabadság törvényes megnyilvánulásai, az egyén jogai, melyeket elismerés és jogvédelem illet. Ezzel tragikus fordulathoz érkezik az a történelmi folyamat, mely az emberi